**Številka: *545641-4/2020 / 1***

**Ljubljana, dne *14.01.2020***

**GENERALNI SEKRETARIAT VLADE REPUBLIKE SLOVENIJE**

gp.gs@gov.si

V vednost:

**MINISTRSTVO ZA ZUNANJE ZADEVE**

EU-portal@gov.si

**ODLOČITVE REPUBLIKE SLOVENIJE**

**V ZVEZI Z ZADEVAMI EVROPSKE UNIJE**

**PREDLOG ZA OBRAVNAVO**

I.

**1. Zadeva EU**:

Naslov dokumenta v slovenskem jeziku: *Predlog uredbe Sveta o spremembi Uredbe Sveta (EU) 2018/1977 o odprtju in zagotavljanju upravljanja avtonomnih tarifnih kvot Unije za nekatere ribiške proizvode v obdobju 2019–2020*

Naslov dokumenta v delovnem jeziku EU: *Proposal for a Council Regulation on amending Council Regulation (EU) 2018/1977 opening and providing for the management of autonomous Union tariff quotas for certain fishery products for the period 2019-2020*

Datum dokumenta: *13.01.2020*

Številka dokumenta: *5107/20*

Medinstitucionalna oznaka: *2020/0004(NLE)*

Pri izdelavi predloga stališča so upoštevane še različice in priloge dokumenta EU:

**2. Vrsta odločitve RS**:*Stališče Republike Slovenije*

**3. Postopek sprejemanja zadeve EU v institucijah EU**:

Postopek: *Nezakonodajni postopek*

Faza sprejemanja: *Predlog je v obravnavi na delovni skupini Sveta za notranjo in zunanjo ribiško politiko*

**4. Pristojni organ EU**:

Svet EU v sestavi: *AGRI - Svet EU za kmetijstvo in ribištvo*

Delovno telo Sveta EU: *F.24 - Delovna skupina za zunanjo ribiško politiko*

**5. Organ, pristojen za dokončen sprejem stališča RS**:

*Vlada*

**6. Pravna podlaga za obravnavo v Državnem zboru**:

*Vlada Republike Slovenije s stališčem Republike Slovenije seznani Državni zbor Republike Slovenije v skladu z 8. členom Zakona o sodelovanju med državnim zborom in vlado v zadevah Evropske unije.*

Pri delu v Državnem zboru bodo sodelovali: *dr. Aleksandra Pivec, ministrica; dr. Jože Podgoršek, državni sekretar; Damjan Stanonik, državni sekretar*

**7. Roki**:

Predviden čas pričetka obravnave zadeve EU v institucijah EU: *prva polovica 2020*

Predviden čas sprejema zadeve EU v institucijah EU: *prva polovica 2020*

Rok za odziv organa: *3.2.2020*

Rok za obravnavo na seji Vlade in njenih odborih: *20.2.2020*

Rok za obravnavo predloga stališča RS v DZ:

Predlog z obrazložitvijo za skrajšanje oziroma podaljšanje rokov:

**8. Organ, odgovoren za pripravo predloga stališča RS**:

Organ: *Ministrstvo za kmetijstvo, gozdarstvo in prehrano*

Kontaktne osebe organa: *dr. Polona Bunič, Sektor za ribištvo*

**9. Delovna skupina Vlade, organizirana za posamezno področje zadev EU**:

*DS27 - Ribištvo*

vodilni organ: *MKGP - Ministrstvo za kmetijstvo, gozdarstvo in prehrano*

vodja delovne skupine: *dr. Bojan Pahor*

**Delovna skupina je predlog stališča RS obravnavala**:*Ne*

**10. Predlog stališča RS je usklajen z organi**:

Organ: *Ministrstvo za finance, Ministrstvo za gospodarski razvoj in tehnologijo, Ministrstvo za zunanje zadeve*

Kontaktna oseba organa: *Špela Perme, MF, Jelka Strgar, FURS: Anton Horžen, MGRT; mag. Jasmina Adem Grujič, MZZ*

**11. O predlogu stališča RS je bilo opravljeno posvetovanje z**:

**12. Zahteva za obravnavo**:*na seji Vlade, na seji Odbora za gospodarstvo*

|  |
| --- |
| **dr. Aleksandra Pivec**  **MINISTRICA** |

II.

**PREDLOG**

**STALIŠČE RS**

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije sprejela naslednji sklep

**A)**

Republika Slovenija je sprejela (določila predlog)

***Stališče Republike Slovenije***

*Vlada Republike Slovenije je sprejela na podlagi 49.h člena Poslovnika Vlade Republike Slovenije stališče Republike Slovenije k zadevi Predlog uredbe Sveta o spremembi Uredbe Sveta (EU) 2018/1977 o odprtju in zagotavljanju upravljanja avtonomnih tarifnih kvot Unije za nekatere ribiške proizvode v obdobju 2019–2020 - 5107/20, ki se glasi:*

*Republika Slovenija podpira predlog uredbe Sveta o spremembi Uredbe Sveta (EU) 2018/1977 o odprtju in zagotavljanju upravljanja avtonomnih tarifnih kvot Unije za nekatere ribiške proizvode v obdobju 2019–2020.*

*Glede na obstoječe poslovne prakse predlog uredbe ne zadeva neposredno Republike Slovenije.*

*Republika Slovenija bo pri obravnavi predloga uredbe pozorna na informacije o nadaljnjih aktivnostih do industrije v povezavi z retroaktivno uvedbo tarifne kvote na ravni 0 % za leto 2019.*

**B)** *(****Za zakonodajne akte in odločitve politične narave)***

**POGLAVITNE REŠITVE IN CILJI PREDLOGA ZADEVE EU**:

*S tem predlogom Uredbe se spreminja Uredba Sveta št. 2018/1977 o odprtju in zagotavljanju upravljanja avtonomnih tarifnih kvot Unije za nekatere ribiške proizvode v obdobju 2019–2020, ki je bila sprejeta 14. decembra 2018. Cilj Uredbe Sveta št. 2018/1977 je zagotoviti konkurenčnost predelovalne industrije Unije in preprečiti ogrožanje proizvodnje ribiških proizvodov Unije z zagotavljanjem ustrezne dobave ribiških proizvodov za to industrijo v obliki določitve ustreznega obsega za vsako tarifno kvoto. To pa ustvarja dodano vrednost in nova delovna mesta.*

*Ker je bila oznaka KN 1604 32 00 (kaviarjev nadomestek) črtana iz avtonomne tarifne kvote Unije 09.2750 iz predhodne Uredbe Sveta (št. 2015/2265 - Uredba Sveta (EU) 2015/2265 z dne 7. decembra 2015 o odprtju in zagotavljanju upravljanja avtonomnih tarifnih kvot Unije za nekatere ribiške proizvode v obdobju 2016–2018), predelovalci niso mogli več uvažati predelanih trdih ribjih iker, ki spadajo pod to posebno oznako KN, kot je bilo to mogoče v okviru prejšnjega režima. Črtanje oznake KN 1604 32 00 je povzročilo povečanje dajatev z 0 % na 20 % za te proizvode, saj proizvajalci ne morejo več koristiti režima avtonomnih tarifnih kvot Unije. To je povzročilo izgube zaradi zadevnih zneskov in obstoječih dolgoročnih pogodb.*

*V sedanji uredbi o avtonomnih tarifnih kvotah (2019–2020) je bila oznaka KN 1604 32 00 (kaviarjev nadomestek) nadomeščena z oznako KN 0305 20 00 (jetra, ikre in mlečje rib, sušeni, dimljeni, nasoljeni ali v slanici), da bi se bolje odražal opis proizvoda (trde ribje ikre, oprane, očiščene priraslih organov in samo soljene ali v slanici, za proizvodnjo kaviarjevih nadomestkov). Nadomestitev oznake KN 1604 32 00 z oznako KN 0305 20 00 v novi uredbi o avtonomnih tarifnih kvotah Unije (2019–2020) je v skladu s cilji avtonomnih tarifnih kvot Unije in stališčem Odbora za carinski zakonik in sicer da soljene ribje ikre, ki v prvotnem stanju brez nadaljnje predelave niso primerne za takojšnjo porabo kot kaviar ali kaviarjevi nadomestki, ampak so namenjene za proizvodnjo kaviarjevih nadomestkov, uvrščene pod navedeno tarifno podštevilko.*

*Sprememba oznake KN za zaporedno številko 09.2750 je pomenila, da si je zadevna industrija težko razlagala to določbo in ni jasno razumela razlike med dvema oznakama KN (ki sta poleg tega spadali pod isto zaporedno številko), kar je negativno vplivalo na predelovalno industrijo EU. V letu 2019 je bilo uporabljeno le 400 ton od 1 500 ton avtonomnih tarifnih kvot Unije v primerjavi z 958 tonami v letu 2018.*

*Zato se predlaga, da se za proizvode, ki jih zajema tarifna kvota pod zaporedno številko 09.2750, spremeni tako, da se za omejeno obdobje enega leta vključita tudi oznaka KN ex 1604 32 00 z oznako TARIC 20 in sprotna opomba, ki se nanaša na ti oznaki KN in TARIC in navaja obdobje od 1. januarja 2019 do 31. decembra 2019.*

*Ker je treba zagotoviti enako obravnavo gospodarskih subjektov in ob upoštevanju, da tarifna kvota iz zaporedne številke 09.2752 še ni izčrpana, je treba to uredbo uporabljati retroaktivno z učinkom od 1. januarja 2019, da se gospodarskim subjektom, ki uporabljajo trde ribje ikre (končni proizvodi), omogoči uporaba ugodne tarifne kvote brez prekinitve za omejeno obdobje. Predlaga se, da se Uredba uporablja od 1. januarja 2019.*

**OCENA VPLIVOV IN POSLEDIC PREDLOGA ZADEVE EU**:

Vpliv na pravni red

*Ni vpliva na pravni red.*

Posledice za proračun

*Proračunske posledice za proračun EU in sicer za prihodkovne prejemke v višini 3.561.518 EUR na proračunski prihodkovni vrstici Poglavje 1 2, člen 1 2 0 – Carine in druge dajatve iz točke (a) člena 2(1) Sklepa 2014/335/EU, Euratom (proračunski znesek za proračunsko leto 2019 – 21 471,2 milijona EUR). Bruto znesek je bil izračunan na podlagi neporavnanega stanja avtonomne tarifne kvote Unije 09.2750 (kar pomeni največjo možno porabo kvote), povprečne cene proizvoda v zadnjih dveh letih in 20-odstotne stopnje dajatve za države z največjimi ugodnostmi na proizvod: 1 097 066,78 (količina v tonah) \* 20,29 (povprečna cena/kg) \* 20 % (tarifa)).*

Vpliv na gospodarstvo

*Pričakovati je pozitiven vpliv na gospodarstvo in sicer za gospodarske subjekte.*

Vpliv na javno upravo

*Ni posledic za javno upravo.*

Vpliv na okolje

*Ni vpliva na okolje*

Drugo

**C)**

**Predstavniki RS, ki bodo zastopali stališče RS v institucijah EU**:

***dr. Aleksandra Pivec, ministrica; dr. Jože Podgoršek, državni sekretar; Damjan Stanonik, državni sekretar; Matija Miklič, SPBR***